Trump, Kamboxhia dhe liria e shtypit
Kamboxhia kërcënon median, duke përdorur si justifikim qëndrimin e presidentit amerikan ndaj shtypit.
Është hera e parë që një qeveri e huaj e përdor në mënyrë të qartë Presidentin Trump si shembull për të justifikuar masat shtypëse ndaj medias. Në një postim në Facebook, një zëdhënës i qeverisë kamboxhiane kërcënoi se “do të marrë masa kundër mediave, përfshirë Zërin e Amerikës, nëse ata nuk e ndryshojnë mënyrën e raportimit. Trump shërben si model për media të tilla të pabindura,” – vazhdon më tej zyrtari kamboxhian Këto lloj kërcënimesh nuk janë diçka e re në Kamboxhian e sunduar për tre dekada nga kryeministri Hun Sen. Risia në këtë rast, është se po shfrytëzohet si pretekst sjellja e presidentit amerikan. Kjo nuk është diçka për t’u çuditur, thotë Tom Malinowski, i cili sapo është larguar nga posti i Ndihmës Sekretarit të Shtetit për Demokracinë, të Drejtat e Njeriut dhe Punën. Tom Malinowski, i cili foli me Zërin e Amerikës përmes Skajpit, shqetësohet se mënyra se si presidenti Trump i trajton mediat, do të vazhdojë t’u japë guxim udhëheqësve autoritarë. – thotë zoti Malinowski. Që nga koha kur filloi nga detyra, presidenti Trump e ka shkallëzuar vazhdimisht një luftë fjalësh kundër shtypit, duke i cilësuar mediat “të pandershme”, “që japin lajme të rreme” dhe madje edhe “armik të popullit.” Kjo është diçka shqetësuese për Steven Butler të Komitetit për Mbrojtjen e Gazetarëve, i cili foli gjithashtu përmes Skajpit. Trump e mbron qëndrimin e tij, duke thënë se ai është kundër vetëm disa prej mediave. Kryestrategu për politikat i presidentit Trump, Steve Bannon, i ka etiketuar mediat si “partia e opozitë. Përsa i përket kundrështimit të Kamboxhias ndaj Zërit të Amerikës dhe të tjerëve, një zëdhënës i kësaj agjencia mediash tha se Zëri i Amerikës do të vazhdojë të japë lajme në mënyrë objektive, të drejtë dhe të balancuar.”